ДОКЛАД ЗА ПРОЗРАЧНОСТ ЗА 2016 ГОДИНА
НА ОДИТОРСКО ДРУЖЕСТВО “ЮНАЙТЕД ОДИТЪРС” ООД, РЕГ. № 0159


1. Описание на правната и организационната форма и на собствеността на регистрирания одитор
“Юнайтед одитърс” ООД е вписано в Търговския регистър с ЕИК 201192598 като дружество с ограничена отговорност. Собственици на капитала на дружеството са регистрираните одитори Николай Орешаров, диплома 0494, притежаващ 385 дяла, и Мариана Тодорова, диплома 0564, притежаваща 15 дяла. 

2. Когато одиторско дружество е част от мрежа - описание на мрежата, юридически и структурни договорености в нея
Неприложимо

3. Описание на управленската структура на одиторското дружество
Дружеството се управлява и представлява от регистрирания одитор Николай Орешаров.

4. Описание на системата за вътрешен контрол на качеството и декларация от регистрирания одитор – физическо лице, съответно от лицата, управляващи одиторското дружество, за ефективността на нейното функциониране
Одиторската дейност се осъществява на основата на приета и въведена в действие система за контрол върху качеството. Правилата и процедурите на тази система са описани в Наръчник за контрол върху качеството. Всички съдружници и помощник-одитори се запознават и прилагат тази система. Периодично външен регистриран одитор извършва текущо наблюдение относно ефективността на функциониране на системата за качество, за което издава доклад. 
Управителят на одиторското дружество Николай Орешаров декларира, че ефективността от функционирането на системата за вътрешен контрол на качеството съответства на изискванията на одиторските стандарти.

5. Датата на провеждане на последната инспекция за гарантиране на качеството съгласно чл. 85 от ЗНФО
Не е провеждана

6. Списък на предприятията от обществен интерес, на които през предходната година регистраният одитор е изпълнил ангажименти за задължителен финансов одит
“Гипс” АД, “Далиа” ЕАД, “Интерстандартс” АД, “Специализирани бизнес системи” АД

7. Описание за практиките на регистрирания одитор, свързани с независимостта; в доклада трябва да се потвърди, че през последната година е бил извършен вътрешен преглед за спазване на изискванията относно независимостта
Преди приемане на нов одиторски ангажимент или вземане на решение за продължаване на одиторски ангажимент се извършва вътрешна проверка на независимостта на регистрирания одитор и помощник-одиторите, които ще участват в ангажимента, спрямо одитираното предприятие, включително чрез подписване на съответни декларации.

Потвърждавам, че през последната финансова година е била извършена вътрешна проверка за спазване на изискванията, свързани с независимостта.

8. Описание на политиката, която регистрираният одитор прилага по отношение на обучението във връзка с продължаващото професионално развитие по чл. 30;
През 2016 година, съдружниците и персонала на одиторското дружество са участвали в следните семинари:
“Одиторска теория и практика по МОС за специализирани области на етапи планиране – изпълнение – приключване на одита”, организиран от ИДЕС, 8 учебни часа, 31 май 2016 година
“Бизнес комбинации и консолидации”, организиран от ИДЕС, 8 учебни часа, 02 юни 2016 година
“Оценка на риска и отговор на оценените рискове”, организиран от ИДЕС, 8 учебни часа, 07 юни 2016 година
“Изисквания на МОС, свързани с работата на одитора с трети страни”, организиран от ИДЕС, 8 учебни часа, 17 юни 2016 година
“Други професионални ангажименти на регистрирания одитор, освен одит на историческа финансова информация по МОС”, организиран от ИДЕС, 8 учебни часа, 23 юни 2016 година

9. Информация относно базата, въз основа на която се формира възнаграждението на съдружниците – за одиторско дружество
[bookmark: _GoBack]Съдружниците, които участват пряко в дейността, получават възнаграждения в зависимост от постигнатите резултати. Всички съдружници получават дивидент от печалбата след взето решение за нейното разпределение.

10. Информация относно общия оборот на регистрирания одитор, разпределена по категории
а) приходи от задължителен одит на годишни финансови отчети – индивидуални и консолидирани, на предприятия от обществен интерес и предприятия, част от група, чието предприятие майка е предприятие от обществен интерес – 15 000 лева;
б) приходи от задължителен одит на годишни финансови отчети – индивидуални и консолидирани, на други предприятия – 2 350 лева;
в) приходи от разрешени услуги, различни от одита, предоставени на одитираните предприятия – няма такива;
г) приходи от услуги, различни от одита, предоставени на други клиенти – няма такива.

31 март 2017 година
гр. София


“Юнайтед одитърс” ООД: ……………....………………
Николай Орешаров, управител

